**DĖL LĖŠŲ SKYRIMO**

2018 m. spalio 31 d. Nr. DĮV-1228

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais, atsižvelgdamas į Laukuvos sportinių žaidimų klubo „Medvėgalis“ 2018 m. spalio 10 d. prašymą „Dėl stalo teniso vyr. lygos“, sporto klubo „Pajūriškis“ vadovo Dariaus Zakaro 2018 m. spalio 8 d. prašymą „Dėl paramos skyrimo“, Sporto klubo „Šilalės lūšis“ vadovo Manto Kasiliauskio 2018 m. spalio 18 d. prašymą, Nevočių kaimo bendruomenės pirmininkės Rozvitos Beržinienės 2018 m. spalio 10 d. prašymą Nr. S-3 „Dėl finansinės paramos skyrimo“, Laukuvos Šv. Kryžiaus Atradimo parapijos klebono kun. Virgilijaus Pociaus 2018 m. rugpjūčio 24 d. prašymą „Dėl Laukuvos Šv. Kryžiaus Atradimo parapijos namų dažymo“, Laukuvos sportinių žaidimų klubo „Medvėgalis“ vadovo Roberto Mikučio 2018 m. rugsėjo 13 d. prašymą „Dėl lėšų skyrimo“, Tūbinių Dievo Apvaizdos parapijos kun. Sauliaus Katkaus 2018 m. rugsėjo 14 d. prašymą „Dėl lėšų skyrimo“, VšĮ Mindaugo Čepausko sporto klubo vadovo Mindaugo Čepausko 2018 m. rugsėjo 24 d. prašymą „Dėl lėšų skyrimo krepšinio turnyro organizavimui“, Šilalės rajono senjorų krepšinio komandos vadovo Arūno Radavičiaus 2018 m. rugsėjo 24 d. prašymą, Žemaičių kultūros draugijos Simono Stanevičiaus bendrijos 2018 m. rugsėjo 14 d. gautą prašymą, Vytauto Ruzgio 2018 m. rugsėjo 7 d. prašymą „Dėl finansinės paramos“ ir Iždonų kaimo bendruomenės pirmininko Audriaus Kelpšo 2018 m. rugsėjo 28 d. prašymą :

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 15 200,0 Eur:

1.1. Laukuvos sportinių žaidimų klubui „Medvėgalis“ – 500,0 Eur (padengti vyrų stalo teniso lygos pirmenybėse dalyvaujančių sportininkų maistpinigių išmokėjimo išlaidų dalį);

1.2. Sporto klubui „Pajūriškis“ – 700,0 Eur (padengti dalyvavimo VšĮ „Mažų miestelių lyga“ krepšinio varžybose starto mokestį);

1.3. Sporto klubui „Šilalės lūšis“ – 7 000,0 Eur (padengti žaidėjų maistpinigių išmokėjimo, kelionės kompensavimo bei kitų nenumatytų išlaidų dalį);

1.4. Nevočių kaimo bendruomenei – 200,0 Eur (padengti Derliaus šventės renginio išlaidų dalį);

1.5. Laukuvos Šv. Kryžiaus Atradimo parapijai – 1 500,0 Eur (padengti parapijos namų dažymo darbų išlaidų dalį);

1.6. Laukuvos sportinių žaidimų klubui „Medvėgalis“ – 700,0 Eur (padengti krepšinio varžybų išlaidų dalį);

1.7. Tūbinių Dievo Apvaizdos parapijai – 2 500,0 Eur (padengti parapijos tvoros aptvėrimo išlaidų dalį);

1.8. VšĮ Mindaugo Čepausko sporto klubui – 250,0 Eur (padengti sporto klubo turnyro išlaidų dalį);

1.9. Lietuvos sporto draugijos „Žalgiris“ Jurbarko rajono sporto tarybai – 900,0 Eur (apmokėti 2018–2019 m. dalyvavimo Žemaitijos krašto veteranų krepšinio čempionate „Žalgirio taurė“ dalyvio mokesčio išlaidų dalį);

1.10. Žemaičių kultūros draugijos Simono Stanevičiaus bendrijai – 400,0 Eur (padengti knygos „Nebijojęs būti savimi“ išleidimo išlaidų dalį);

1.11. Anoniminių alkoholikų grupei „Vilties galia“ – 300,0 Eur (padengti prevencinių priemonių įsigijimo išlaidų dalį);

1.12. Iždonų kaimo bendruomenei – 250,0 Eur (padengti organizuojamo renginio išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus